CELEX: 32010D0755
Language: lv
Date: 2010-12-06 00:00:00
Title: 2010/755/CFSP: Padomes Lēmums 2010/755/KĀDP ( 2010. gada 6. decembris ), ar ko groza Lēmumu 2009/906/KĀDP par Eiropas Savienības policijas misiju ( EUPM ) Bosnijā un Hercegovinā ( BiH )

7.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 320/10
            
         PADOMES LĒMUMS 2010/755/KĀDP
   (2010. gada 6. decembris),
   ar ko groza Lēmumu 2009/906/KĀDP par Eiropas Savienības policijas misiju (EUPM) Bosnijā un Hercegovinā (BiH)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:
   
               (1)
            
            
               Padome 2009. gada 8. decembrī pieņēma Lēmumu 2009/906/KĀDP (1) par Eiropas Savienības Policijas misiju (EUPM) Bosnijā un Hercegovinā (BiH). Minētais Lēmums zaudē spēku 2011. gada 31. decembrī.
            
         
               (2)
            
            
               
                  EUPM īstenos situācijā, kas var pasliktināties un kaitēt to kopējās ārpolitikas un drošības politikas mērķu sasniegšanai, kuri ir izklāstīti Līguma 21. pantā.
            
         
               (3)
            
            
               Pēc Lisabonas līguma stāšanās spēkā Politikas un drošības komitejai (PDK) jāveic Eiropas Savienības Policijas misijas politiskā kontrole un stratēģiskā virzīšana Padomes un Eiropas Savienības Augstā pārstāvja ārpolitikas un drošības politikas jomā (AP) vadībā.
            
         
               (4)
            
            
               Lēmumu 2009/906/KĀDP būtu jāgroza, lai norādītu finanšu atsauces summu, ar ko segs EUPM izdevumus laikposmā no 2011. gada 1. janvāra līdz 31. decembrim,
            
         IR PIEŅĒMUSI ŠO LĒMUMU.
   1. pants
   Lēmumu 2009/906/KĀDP ar šo groza šādi.
   
               1.
            
            
               Lēmuma 9. panta 2. punktu aizstāj ar šādu punktu:
               “2.   PDK Padomes un AP uzdevumā politiski kontrolē EUPM un nosaka tās stratēģisko virzību.”
            
         
               2.
            
            
               Lēmuma 10. panta 1. punkta pirmo teikumu aizstāj ar šādu teikumu:
               “1.   Padomes un AP vārdā PDK politiski kontrolē un stratēģiski vada EUPM.”
            
         
               3.
            
            
               Lēmuma 12. panta 1. punktam pievieno šādu daļu:
               “Finanšu atsauces summa ar EUPM saistīto izdevumu segšanai laikposmā no 2011. gada 1. janvāra līdz 31. decembrim ir EUR 17 600 000.”
            
         2. pants
   Šis lēmums stājas spēkā tā pieņemšanas dienā.
   
      Briselē, 2010. gada 6. decembrī
      
         
            Padomes vārdā –
         
            priekšsēdētāja
         
         J. MILQUET
      
   
   
      (1)  OV L 322, 9.12.2009., 22. lpp.